สลด นร.ม.ปลายชายหญิง เก๋งชนต้นไม้ไฟลุกท่วม เสียชีวิต 2 ศพ (คลิป)
สองเด็กนักเรียนมัธยมปลายที่ลำปาง ขับรถเก๋งกลับบ้าน เสียหลักพุ่งชนต้นไม้ไฟลุกท่วมเสียชีวิตทั้งคู่ เป็นผู้ชาย และผู้หญิง อายุ 18 ปีเท่ากัน คาดอาจรีบร้อนจนเกิดอุบัติเหตุ เพราะเป็นช่วงก่อนเคอร์ฟิวเวลา 22.15 น.วันที่ 24 พ.ค. ตำรวจ สภ.ห้างฉัตร จ.ลำปาง รับแจ้งเหตุรถเก๋งชนต้นไม้แล้วเกิดไฟไหม้ มีผู้เสียชีวิตที่บริเวณ ถนนสาย ลำปาง-เชียงใหม่ ฝั่งขาเข้าลำปาง เยื้องกับทางเข้ามหาวิทยาลัยธรรมศาสตร์ศูนย์ลำปาง บ้านสันหนองบง ต.ปงยางคก อ.ห้างฉัตร จึงรุดไปตรวจสอบพร้อมด้วยแพทย์เวรโรงพยาบาลห้างฉัตร หน่วยกู้ชีพ-กู้ภัยเทศบาลตำบลปงยางคก หน่วยกู้ภัย ทต.ห้างฉัตรแม่ตาล และหน่วยกู้ภัยสว่างธรรมสถานลำปางที่เกิดเหตุ พบรถเก๋งไม่ทราบยี่ห้อ หมายเลขทะเบียน 4 กพ 8484 กรุงเทพฯ พุ่งชนต้นไม้ได้รับความเสียหาย มีไฟลุกท่วมทั้งคัน เจ้าหน้าที่ดับเพลิงต้องช่วยกันฉีดน้ำดับเพลิง ใช้เวลาไม่นานก็สามารถดับเพลิงได้สำเร็จ หลังเพลิงสงบ ตรวจใกล้กับจุดเกิดเหตุ พบศพ น.ส.พิมพ์มาดา สำราญเริงจิตร์ อายุ 18 ปี นักเรียนชั้นม 5 โรงเรียนแห่งหนึ่งในจังหวัดลำปาง บ้านอยู่ ต.สบตุ๋ย อ.เมือง จ.ลำปาง ร่างกระเด็นออกมาจากตัวรถ นอนเสียชีวิตนอกจากนี้ มีผู้ได้รับบาดเจ็บสาหัส 1 ราย ชื่อ นายอนุภัทน์ อายุ 18 ปี เท่ากัน หน่วยกู้ภัยนำส่งโรงพยาบาลห้างฉัตร และเสียชีวิตในเวลาต่อมาเบื้องต้น คาดว่าคนขับรถอาจจะรีบขับรถกลับบ้าน เนื่องจากใกล้จะถึงช่วงเวลาเคอร์ฟิว หรือไม่ก็อาจจะหลับใน จนรถเสียหลักตกข้างทางชนต้นไม้ ส่วนสาเหตุที่แท้จริงอยู่ระหว่างการสอบสวน
สองเด็กนักเรียนมัธยมปลายที่ลำปาง ขับรถเก๋งกลับบ้าน เสียหลักพุ่งชนต้นไม้ไฟลุกท่วมเสียชีวิตทั้งคู่ เป็นผู้ชาย และผู้หญิง อายุ 18 ปีเท่ากัน คาดอาจรีบจนเกิดอุบัติเหตุ เพราะเป็นช่วงก่อนเคอร์ฟิว 
ชนต้นไม้2ศพ,นักเรียนขับรถชนต้นไม้,ชนไฟลุก,ชนไฟคลอก,รถชนไฟลุก,คลิปรถชนไฟลุก,ข่าวทั่วไป